Ambasadori i OSBE në Shqipëri viziton lanfillin e Bushatit
Ambasadori i OSBE tha se, ndihma në zhvillimin ekologjik dhe menaxhimin e mbeturinave është pjesë e mbështetjes së OSBE për Shqipërinë
Ambasadori i OSBE në Shqipëri, Eugen Volfarth, vizitoi sot nga afër landfillin e Bushatit, i cili trajton mbeturinat e dy qarqeve Shkodër dhe Lezhë, duke shprehur kështu interesimin që Organizata për Siguri dhe Bashkëpunim Europian po i kushton situatës mjedisore dhe asaj të mbeturinave në Shqipëri. Ambasadori i OSBE tha se, asistenca në zhvillimin ekologjik dhe menaxhimin e mbeturinave është pjesë e asistencës që OSBE ofron në Shqipëri. OSBE, tha ambasadori Volfarth, ofron asistencë dhe, sigurisht, çdo gjë kryhet në përputhje me shtetin e të drejtës, gjë kjo që është një çështje e rëndësishme pasi, siç u shpreh ai, ka të bëjë me shëndetin e popullatës dhe zhvillimin ekologjik të Shqipërisë. I pyetur në lidhje me debatet e ndezura mes shumicës qeverisëse dhe opozitës, pas kthimit nga ana e Presidentit për rishqyrtim në Parlament të ligjit për menaxhimin e integruar të mbeturinave, ambasdadori OSBE tha se kjo është një mënyrë demokratike që gjërat të përmirësohen. tha ambasadori i OSBEvazhdoi ai, Miratimi në parlament, pa votat e opozitës, i ligjit për menaxhimin e integruar të mbeturinave dhe mosdekretimi i tij nga Presidenrti, kanë nxitur debate të forta në Shqipëri, jo vetëm mes pozitës dhe opozitës, por edhe ambientalistëve dhe shoqërisë civile, veçanërisht mbi lejimin apo jo të importit të mbeturinave. Ndërkohë, duke përfituar nga prania jashtë Tiranës, ambasadori i OSBE në Shqipëri ripërsëriti mesazhin për nisjen e dialogut mes forcave politike në Shqipëri, kërkesë kjo edhe e Raport progresit të BE për Shqipërinë. Ambasadori i OSBE tha se përfitonte nga rasti për të thënë edhe një herë se nevojitet dialog dhe se ky dialog, mes shumicës qeverisëse dhe opozitës, duhet të zhvillohet në parlament. tha ai theksoi ambasadori Volfarth. Ky ishte edhe mesazhi që ambasadori i OSBE përcolli sot nga Bushati i Shkodrës si për shumicën qeverisëse, ashtu edhe për opozitën, mesazh ky që komuniteti europian vazhdon ta përsërisë duke e kushtëzuar atë me procesin e integrimit të Shqipërisë në BE.